钦定古今图书集成/明伦汇编/官常典/第548卷 > 《论行省》
## 钦定古今图书集成/明伦汇编/官常典/第548卷 > 《论行省》

按：“行台省之名虽始于魏、晋之间，然两汉初兴，高祖
所以委萧何，世祖所以命邓禹，其权任盖亦类此。唐
天宝以后，以盗贼陷两京，北狄侵畿甸，则或以大元
帅、副元帅命亲王勋臣为之，然但可任专征之责，而
他事则禀朝旨，则亦未尝备行台省之事也。至其末
年，方镇擅地请节，于是或以侍中、中书令、同平章事”、
王爵命之，如钱镠、马殷、王审知之徒，盖名为奉正朔，
而实自为一朝廷矣。然则行台省之名，苟非创造之
初，土宇未一，以此任帷幄腹心之臣，则必衰微之后，
法制已隳，以此处分裂割据之辈。至若承平之时，则
不宜有此名也。建炎时，张魏公以枢密使宣抚川陕，
赵忠简谓之曰：“元枢新立大功，出当”川陕半天下之
责，自兵事外，悉当奏禀。盖大臣在外，忌权太重也。及
魏公得罪，谪词言“假便宜行事之制，忘人臣无将之
嫌，肖内阁以招贤，拟尚方而铸印。然则承制之事，易
以惹谤。”忠简之言，固笃论也。